**APSTIPRINU**

SIA “LDZ CARGO”

Valdes priekšsēdētāja

\_\_\_\_\_\_\_\_\_\_\_\_\_\_S.Berga

03.05.2022

**Kustamās mantas pārdošanas izsoles**

**NOTEIKUMI**

1. **Vispārīgie noteikumi**
   1. Šie noteikumi, turpmāk – Noteikumi, nosaka kārtību, kādā tiek pārdota izsolē sabiedrībai ar ierobežotu atbildību “LDZ CARGO” piederošā kustamā manta, kuru veido 64 lietoti dzelzceļa cisternvagoni.
   2. Pārdevējs ir sabiedrība ar ierobežotu atbildību “LDZ CARGO”, reģ.nr.40003788421, juridiskā adrese Dzirnavu ielā 147 k-1, Rīgā, LV-1050, turpmāk – Pārdevējs.
   3. Izsoles organizētājs ir Pārdevēja izveidota izsoles komisija, turpmāk – izsoles komisija.
   4. Izsole notiks **2022.gada 17. maijā** Pārdevēja telpās Dzirnavu ielā 147 k-1, Rīgā, 3.stāvs, 12.kab. – sēžu zāle., izsoles sākums **plkst.11.00**. Izsoles dalībnieku reģistrācija tiks veikta izsoles dienā no plkst.10.30 līdz plkst.10.50.
   5. Pārdevējs nekompensē izsoles dalībniekiem izdevumus un/vai zaudējumus, kas tiem radušies sakarā ar sagatavošanos un dalību izsolē.
2. **Informācija par kustamo mantu**
   1. Pārdevējs izsolē pārdod kustamo mantu, kuru veido **64 (sešdesmit četri)** lietoti dzelzceļa cisternvagoni (saraksts Noteikumu 3.pielikumā), turpmāk – Vagoni.
   2. Noteikumu 3.pielikumā esošajā sarakstā ir norādīta informācija par katrā lotē esošo Vagonu numuriem, modeļiem, taru, kravnesību, uzbūves gadu, pēdējo kapitāla un depo remonta veikšanas datumu. Pircējam ir tiesības apskatīt Vagonus to atrašanās vietā, iepriekš vienojoties ar Pārdevēja kontaktpersonām par apskates datumu un laiku.
   3. Vagoni ir reģistrēti kā inventāra un privātā parka vagoni un pēc to pieņemšanas no Pārdevēja, bet pirms to nosūtīšanas uz paredzēto galastaciju, pircējam par saviem līdzekļiem tie ir jāreģistrē uz sava vārda kā privātā parka vagoni.
   4. Vagoni nav apgrūtināti ar lietu vai saistību tiesībām.
3. **Vagonu pārdošanas nosacījumi**
   1. Vagoni tiek pārdoti 3 (trīs) lotēs, atklātā mutiskā izsolē ar augšupejošu soli. Katrā lotē iekļautie Vagoni tiek pārdota kā lietu kopība.
   2. Katras lotes izsoles sākumcena un izsoles solis ir norādīts Noteikumu 3.pielikumā.
   3. Pirkuma maksai tiek piemērots pievienotās vērtības nodoklis saskaņā ar spēkā esošu LR Pievienotās vērtības nodokļa likumu.
   4. Lai piedalītos izsolē, katram izsoles dalībniekam pirms izsoles ir jāsamaksā izsoles drošības nauda (Noteikumu 5.punkts).
   5. Gadījumā, ja attiecīgās lotes izsolei ir reģistrējies tikai viens izsoles dalībnieks, to norāda izsoles protokolā un pārdod vienīgajam dalībniekam par izsoles sākuma cenu.
   6. Visus izdevumus, kas saistīti ar Vagonu tālāku transportēšanu no tās nodošanas vietas (stacijas) un izdevumus, kas saistīti ar Vagonu pārreģistrēšanu uz pircēja vārda, nepieciešamo deklarāciju u.c. dokumentu noformēšanu, sedz pircējs.
   7. Pārdevējs nodod un pircējs pieņem Vagonus Daugavpils vai Šķirotavas stacijā. Nodoti un pieņemti tiek visi Vagoni reizē, kas atrodas attiecīgajā lotē.
   8. Vagonu nodošanas datumus un laiku pircējs un Pārdevējs saskaņo atsevišķi, savstarpēji apmainoties ar rakstisku informāciju, ar faksa vai e-pasta starpniecību. Saskaņotie Vagonu nodošanas un pieņemšanas termiņi ir saistoši gan Pārdevējam, gan pircējam.
4. **Izsoles izsludināšana**
   1. Pārdevējs izsludina izsoli ne mazāk kā 14 (četrpadsmit) dienas pirms izsoles datuma, publicējot izsoles sludinājumu oficiālajā izdevumā “Latvijas Vēstnesis” un interneta vietnē [www.ldz.lv](http://www.ldz.lv).
5. **Izsoles drošības nauda**
   1. Izsoles procedūras sekmīgai norisei tiek noteikta izsoles drošības nauda 10 % apmērā no atbilstošās lotes izsoles sākuma cenas. Izsoles uzvarētāja samaksātā drošības nauda tiek ieskaitīta lotes pārdošanas cenā, bet pārējiem izsoles dalībniekiem tā tiek atmaksāta, ja neiestājas neviens no Noteikumu 5.3.punktā minētajiem gadījumiem.
   2. Izsoles drošības naudai, līdz Noteikumu 1.4.punktā noteiktajam izsoles pretendentu reģistrācijas sākumam, jābūt iemaksātai un saņemtai Pārdevēja norēķinu kontā Nr.LV08RIKO0000082999854, AS Luminor Bank, SWIFT kods RIKOLV2X, maksājumā dokumentā norādot maksājuma mērķi: “Kustamās mantas pārdošanas izsoles drošības nauda par Loti Nr.\_\_\_\_\_\_\_\_”, norādot par kuru loti tiek veikts maksājums.
   3. Izsoles drošības nauda netiek atmaksāta:
      1. nevienam izsoles dalībniekam, ja izsoles laikā neviens no izsoles dalībniekiem nesola pat izsoles sākuma cenu;
      2. vislielāko cenu nosolījušajam izsoles dalībniekam, ja viņš atsakās parakstīt izsoles protokolu;
      3. izsoles uzvarētājam, jo drošības nauda tiek ieskaitīta pirkuma summā;
      4. izsoles uzvarētājam, ja tas atsakās noslēgt pirkuma līgumu;
      5. izsolei reģistrētam dalībniekam, kurš vienīgais pietiecās attiecīgās lotes izsolei, ja viņš atsakās noslēgt pirkuma līgumu par izsoles sākuma cenu;
      6. izsolei reģistrētam dalībniekam, kurš noteiktajā laikā neierodas uz izsoles sākumu un šī iemesla dēļ viņš netiek pielaists pie izsoles.
   4. Ja nav iestājies neviens no Noteikumu 5.3.punktā minētajiem gadījumiem, iemaksātā izsoles drošības maksa tiek atmaksāta 7 (septiņu) dienu laikā pēc izsoles norises dienas.
   5. Ja Latvijas nerezidentam, lai samaksātu izsoles drošības naudu, atbilstoši nerezidenta valsts normatīvo aktu vai kredītiestāžu noteiktajām prasībām, ir nepieciešams noslēgt ar Pārdevēju līgumu par dalību izsolē, tad šī līguma projektu sagatavo un iesniedz Pārdevējam attiecīgais nerezidents. Pārdevējam nav pienākums noslēgt šo līgumu izsoles dalībnieka piedāvātajā redakcijā.
6. **Izsoles dalībnieki**
   1. Par izsoles dalībnieku var būt jebkura juridiska persona.
   2. Lai kļūtu par izsoles dalībnieku, personai ir jāsamaksā izsoles drošības nauda un jāreģistrējas dalībai izsolē, Noteikumu 1.4.punktā noteiktajā izsoles dalībnieku reģistrācijas laikā iesniedzot izsoles komisijai Noteikumu 6.3.punktā minētos dokumentus.
   3. Personām, kuras vēlas reģistrēt dalību izsolē, Noteikumu 1.4.punktā noteiktajā izsoles dalībnieku reģistrācijas laikā ir jāiesniedz izsoles komisijai šādi dokumenti:
      1. Latvijas Republikā reģistrētām juridiskajām personām:
         1. Noteikumu 1.pielikumā esošā parauga pieteikums dalībai izsolē;
         2. standartizētu izziņu no Latvijas Republikas Uzņēmuma reģistra, kas izdota ne agrāk kā 15 dienas pirms izsoles (vai izvērstu LURSOFT izdruku) ar aktuālo informāciju par juridisko personu, t.sk. par izpildinstitūcijas (valdes) locekļu pārstāvības tiesībām;
         3. pilnvara pārstāvēt juridisko personu izsolē (pilnvara derīga uzrādot pasi vai personas apliecību), ja juridisko personu nepārstāv juridiskās personas izpildinstitūcijas loceklis ar atsevišķām pārstāvības tiesībām;
         4. izsoles drošības naudas samaksu apliecinošs dokuments;
      2. nerezidentiem juridiskajām personām:
         1. Noteikumu 1.pielikumā esošā parauga pieteikums dalībai izsolē;
         2. reģistrācijas apliecības kopija;
         3. statūti un / vai dibinātāja (dalībnieku / akcionāru) lēmums par juridiskās personas izpildinstitūcijas locekļu iecelšanu ar atsevišķām pārstāvības tiesībām;
         4. pilnvara pārstāvēt juridisko personu izsolē (pilnvara derīga uzrādot pasi vai personas apliecību), ja juridisko personu nepārstāv juridiskās personas izpildinstitūcijas loceklis ar atsevišķām pārstāvības tiesībām;
         5. izsoles drošības naudas samaksu apliecinošs dokuments.
   4. Visām fiziskajām personām, kas pārstāv izsolē juridisko personu, reģistrējoties izsolei, ir jāuzrāda pase vai personas apliecība.
   5. Reģistrācijai iesniegtie dokumenti izsoles dalībniekiem atpakaļ netiek atdoti.
   6. Izsoles komisijai ir tiesības nereģistrēt dalībai izsolē pretendentu, ja nav iesniegts kāds no Noteikumu 6.3.punkta attiecīgā apakšpunktā minētajiem dokumentiem.
   7. Pretendentu reģistrācija dalībai izsolē tiek veikta izsoles dalībnieku reģistrā, kurā tiek norādīts izsoles dalībnieka nosaukums, reģistrācijas kārtas numurs, kuram atbilst izsoles kartes numurs, un kurā parakstās izsoles dalībnieks (pārstāvis).
   8. Reģistrētam izsoles dalībniekam tiek izsniegta attiecīgās lotes solīšanas karte ar sekojošiem rekvizītiem:
      1. izsoles dalībnieka kārtas / kartītes numurs;
      2. izsoles datums, vieta un laiks;
      3. reģistratora paraksts.
   9. Izsoles komisija nav tiesīga līdz izsoles sākumam iepazīstināt fiziskās un juridiskās personas ar ziņām par izsoles dalībniekiem, kā arī izsoles dalībnieku skaitu.
7. **Izsoles norise**
   1. Izsole notiek latviešu valodā. Izsoles dalībniekam, kurš nepārvalda latviešu valodu, par saviem līdzekļiem ir jānodrošina sev tulks, kas pārvalda latviešu valodu. Par tulka piedalīšanos izsolē jāinformē izsoles komisija.
   2. Izsoli vada izsoles komisijas norīkota persona - izsoles vadītājs.
   3. Trešās personas, kuras vēlas sekot līdzi izsoles gaitai, bet nav izsoles dalībnieki, var atrasties izsoles telpā tikai ar izsoles vadītāja atļauju, uzrādot personu apliecinošu dokumentu. Atteikuma gadījumā izsoles vadītājam nav jāpamato savs atteikums.
   4. Vagonu lotes tiek izsolītas secīgi pēc kārtas, atbilstoši lotu numuriem. Izsolītas tiek tikai tās lotes, kuru izsolei ir reģistrējies vismaz viens izsoles dalībnieks.
   5. Uzsākot izsoli, izsoles vadītājs pārliecinās vai ir ieradušies visi reģistrētie izsoles dalībnieki. Ja izsoles vadītājs konstatē, ka uz izsoli nav ieradušies visi reģistrētie izsoles dalībnieki, izsole netiek uzsākta līdz brīdim, kad ir ieradušies visi reģistrētie izsoles dalībnieki, bet ne ilgāk kā līdz 15 minūtēm no iepriekš izsludinātā izsoles sākuma, ja, izvērtējot faktiskos apstākļus, izsoles komisija nepieņem citu lēmumu. Pēc tam, kad izsoles vadītājs ir uzsācis izsoli, izsoles dalībnieks, kurš nav ieradies noteiktajā laikā, tiek uzskatīts kā izsolē nepiedalījies, kā arī pēc izsoles sākuma tas netiek ielaists telpā, kurā notiek izsole.
   6. Izsoles vadītājs atklāj izsoli, īsi raksturo pārdodamo kustamo mantu un paziņo katras lotes sākuma cenu un izsoles soli.
   7. Solīšana atļauta tikai pa vienam izsoles solim.
   8. Konkrētās lotes solījuma summa tiek pieņemta no tā izsoles dalībnieka, kurš pirmais izdara solījumu.
   9. Solītājam, kurš sola izsoles vadītāja paziņoto lotes cenu, jāpaceļ un jātur paceltu solīšanas karti līdz brīdim, kamēr izsoles vadītājs nosauc uz kartes uzrakstīto numuru. Katrs šāds lotes solījums ir izsoles dalībnieka apliecinājums tam, ka viņš sola izsoles vadītāja piedāvāto lotes cenu.
   10. Katrs solītājs, kurš sola izsoles vadītāja nosaukto lotes cenu ir saistīts ar savu solījumu, kamēr kāds viņu nepārsola. Kad citi solītāji pārsola, tad iepriekšējās cenas solītājs atsvabinās no savas saistības.
   11. Izsoles vadītājs aicina solīt, jautājot vai kāds no izsoles dalībniekiem izsaka gatavību iegādāties loti par izsoles sākuma cenu.
   12. Pēc solītās cenas un solītāja numura nosaukšanas izsoles vadītājs jautā: „*Kurš sola \_\_\_\_\_?*” (nosolītā lotes cena, kas palielināta par izsoles soli).
   13. Solītāju solītās cenas izsoles vadītājs paziņo mutvārdos un ieraksta izsoles protokolā.
   14. Pārsolīšanai beidzoties, izsoles vadītājs trīs reizes jautā, vai neviens nesola vairāk. Ja pēc trešās reizes neseko pārsolījums, izsoles vadītājs izdara piesitienu un paziņo, ka pārsolījumus vairs nepieņem un attiecīgās lotes izsole tiek noslēgta.
   15. Izsoles protokolu paraksta izsoles vadītājs, pārējie izsolē klātesošie izsoles komisijas locekļi, izsoles dalībnieks, kurš piedāvājis visaugstāko cenu un pēdējais pārsolītais izsoles dalībnieks. Ja izsoles dalībnieks, kurš ir nosolījis loti, neparakstās protokolā, tiek uzskatīts, ka viņš ir atteicies no tiesībām iegādāties loti. Tādā gadījumā par izsoles uzvarētāju tiek atzīts izsoles dalībnieks, kurš ir solījis nākošo visaugstāko lotes cenu.
   16. Ja neviens no izsoles dalībniekiem nesola lotes sākumcenu, tad izsole uzskatāma par nenotikušu.
8. **Pretenzijas iesniegšana, izsoles rezultātu apstiprināšana un līguma noslēgšana** 
   1. Izsoles dalībnieki izsoles dienā var rakstiski iesniegt izsoles komisijai savas pretenzijas par izsoles gaitu. Izsoles komisija sniedz rakstveida atbildi 3 (trīs) darba dienu laikā no pretenzijas saņemšanas dienas.
   2. Izsoles komisija ne vēlāk kā 7 (septiņu) darba dienu laikā iesniedz izsoles protokolu apstiprināšanai Pārdevēja valdē.
   3. Tikai pēc izsoles rezultātu apstiprināšanas Pārdevēja valdē, izsoles uzvarētājs vai Noteikumu 3.5.punktā norādītā persona (pircējs) iegūst tiesības iegādāties Vagonus. Pārdevēja valdē apstiprināts izsoles protokols ir pamats Vagonu pirkuma līguma sagatavošanai un parakstīšanai.
   4. Pārdevējs rakstveidā informē pircēju par valdē pieņemto lēmumu un uzaicina pircēju 10 (desmit) dienu laikā ieraksties Vagonu pirkuma līguma noslēgšanai. Ja pircējs 10 (desmit) kalendāro dienu laikā no paziņojuma saņemšanas nav ieradies Vagonu pirkuma līguma noslēgšanai, Pārdevējam ir tiesības uzskatīt, ka pircējs atteicies no Vagonu iegādes.
   5. Noteikumu 8.4.punktā minētā gadījumā, izsoles komisija uzaicina nākamās augstākās lotes cenas solītāju noslēgt Vagonu pirkuma līgumu par viņa izsolē piedāvāto lotes cenu. Šī izsoles dalībnieka piekrišanas gadījumā izsoles komisija sasauc sēdi, sastāda protokolu, kurā norāda minētos apstākļus un iesniedz šo protokolu apstiprināšanai Pasūtītāja valdē. Ja izsoles komisijas protokols tiek apstiprināts valdē, Vagonu pirkuma līgums tiek slēgs ar valdes lēmumā norādīto izsoles dalībnieku.
   6. Ar izsoles dalībnieku, kurš ir atzīts par izsoles uzvarētāju tiek noslēgts līguma atbilstoši Noteikumu 2.pielikumā esošajam paraugam.
   7. Līdz izsoles rezultātu apstiprināšanai SIA “LDZ Cargo” valdei ir tiesības jebkurā brīdī pieņemt lēmumu par izsoles atcelšanu.
9. **Pārdevēja kontaktpersonas**
   1. Pārdevēja kontaktpersonas:
      1. tehniskajos jautājumos – Vagonu daļas vadītājs Pāvels Poršņevs, tālr. 67232676, e-pasts: [Pavels.Porsnevs@ldz.lv](mailto:Pavels.Porsnevs@ldz.lv);
      2. izsoles organizēšanas jautājumos – Rīgas reģiona saimniecības nodaļas vadītājs Inese Stendzeniece, tālrunis: 67234771,  25719192; e-pasts: [Inese.Stendzeniece@ldz.lv](mailto:Inese.Stendzeniece@ldz.lv).

Izsoles komisijas priekšsēdētājs P.Poršņevs

**Noteikumu 1.pielikums**

#### Paraugs

*[Juridiskai personai –pircēja firmas veidlapa]*

2022.gada “\_\_\_.”\_\_\_\_\_\_\_\_\_

# PIETEIKUMS

**dalībai kustamās mantas pārdošanas izsolē**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(pircēja nosaukums, reģistrācijas numurs, adrese)*

tās\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā

*(juridiskai personai: pārstāvja vārds, uzvārds, pārstāvības pamats [statūti vai pilnvara])*

apstiprina, ka ir iepazinusies ar SIA “LDZ CARGO” *Kustamās mantas pārdošanas izsoles noteikumiem*, turpmāk – Noteikumi, piekrīt Noteikumu nosacījumiem un piesakās dalībai lotes (u) Nr.\_\_\_\_ izsolei.

Apliecinu, ka izsoles dalības un izsoles drošības nauda ir samaksāta. Piekrītu, ka iemaksātā izsoles drošības nauda netiks atmaksāta, iestājoties kādam no Noteikumu 5.3.punktā minētajiem gadījumiem.

Piekrītu Noteikumu pielikumā pievienotā pirkuma līguma nosacījumiem un apliecinu gatavību noslēgt pirkuma līgumu SIA “LDZ Cargo” piedāvātajā redakcijā, ja Noteikumu noteiktajā kārtībā mums tiks piešķirtas tiesības noslēgt Vagonu pirkuma līgumu.

Par Vagonu tehnisko stāvokli iebildumu un pretenziju nav un nebūs arī nākotnē.

Iemaksāto izsoles drošības naudu, lūdzu atmaksāt uz šādu norēķinu kontu nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_, banka \_\_\_\_\_\_\_\_\_\_\_\_\_\_\_\_\_\_\_\_\_\_.

Kontaktinformācija saziņai - tālrunis: \_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_.

Pielikumā[[1]](#footnote-1):

1. \_\_\_\_\_\_\_\_\_\_\_\_\_\_\_\_\_\_\_;
2. \_\_\_\_\_\_\_\_\_\_\_\_\_\_\_\_\_\_\_;
3. \_\_\_\_\_\_\_\_\_\_\_\_\_\_\_\_\_\_\_.

Juridiskās personas pārstāvja paraksts un atšifrējums \_\_\_\_\_\_\_\_\_\_\_\_\_/\_\_\_\_\_\_\_\_\_\_\_/

**Noteikumu 2.pielikums**

Projekts

Rīgā, 2022.gada \_\_\_\_\_\_\_\_\_\_

**LĪGUMS Nr.\_\_\_\_\_\_\_\_\_\_\_**

**Sabiedrība ar ierobežotu atbildību „LDZ Cargo”**, turpmāk – Pārdevējs, valdes priekšsēdētājas Svetlanas Bergas un valdes locekļa Mārtiņa Pevko persona, kuri rīkojās pamatojoties uz statūtiem un valdes \_\_.\_\_.2022. lēmumu Nr.\_\_\_\_\_\_\_, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Pircējs, tās \_\_\_\_\_\_\_\_\_\_\_\_\_\_ personā, kas rīkojas uz \_\_\_\_\_\_\_\_\_\_\_\_\_ pamata, no otras puses,

abi kopā - puses, labā ticībā, bez viltus, maldības un spaidiem noslēdz šo pirkuma līgumu, turpmāk – Līgums.

1. **Līguma priekšmets** 
   1. Pārdevējs pārdod un nodod Pircējam, bet Pircējs pērk un pieņem no Pārdevēja kustamo mantu, kuru veido ….. cisternvagoni (saraksts pielikumā), turpmāk – Vagoni, kurus Pircējs ir iegādājies kā lietu kopību (izsoles lote/-s Nr.\_\_\_\_) Pārdevēja \_\_\_\_.\_\_\_.2022. rīkotajā izsolē.
   2. Vagonu modeļi, numuri un uzbūves gads ir norādīts Līguma 1.pielikumā esošajā sarakstā, kas ir Līguma neatņemama sastāvdaļa.
   3. Puses apliecina, ka viņi apzinās Vagonu vērtību un atsakās celt viena pret otru prasību par līguma atcelšanu vai pirkuma maksas izmaiņām pārmērīga zaudējuma dēļ.
2. **Vagonu nodošana un pieņemšana, īpašie nosacījumi**
   1. Pircējs apņemas pieņemt Vagonus to esošajā tehniskajā stāvoklī un komplektācijā un šajā sakarā apņemas necelt nekādas pretenzijas pret Pārdevēju.
   2. Vagonu nodošana un pieņemšana tiks veikta Latvijas dzelzceļa \_\_\_\_\_\_\_\_\_ stacijā. Nodoti un pieņemti tiek visi Vagoni reizē, kas atrodas attiecīgajā lotē.
   3. Vagoni Pircējam ir jāpieņem no Pārdevēja ne vēlāk kā 90 (deviņdesmit) dienu laikā pēc Līguma noslēgšanas.
   4. Vagonu pieņemšanas un nodošanas datumu un laiku Pircējs un Pārdevējs saskaņo atsevišķi, savstarpēji apmainoties ar rakstisku informāciju pa e-pastu. Saskaņotie Vagonu nodošanas un pieņemšanas termiņi ir saistoši gan Pārdevējam, gan Pircējam.
   5. Pārdevējs Vagonus kopā ar tehnisko dokumentāciju nodod Pircējam ar pieņemšanas - nodošanas aktu, kuru parakta:
      1. no Pārdevēja puses \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      2. no Pircēja puses \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   6. Sākot ar Vagonu pieņemšanas - nodošanas akta parakstīšanas brīdi, Pircējs ir atbildīgs par normatīvo aktu prasību ievērošanu, kas attiecas uz Vagonu ekspluatāciju, uzturēšanu tehniskā kārtībā un kustības drošību, kā arī noteikti uzņemas visus riskus par Vagonu bojājumu vai bojāeju nejauša gadījuma dēļ.
3. **Maksājumi un to veikšanas kārtība**
   1. Vagonu pirkuma maksa ir */saskaņā ar izsoles rezultātiem/* **\_\_\_\_EUR** (\_\_\_\_\_\_\_\_\_\_\_\_\_\_\_). Pirkuma maksai tiek piemērots pievienotās vērtības nodoklis saskaņā ar Latvijas Republikas Pievienotās vērtības nodokļa likumu.
   2. Pircējs ir iemaksājis Pārdevējam izsoles drošības naudu 10 % apmērā no atbilstošās lotes izsoles sākuma cenas, kura tiek ieskaitīta attiecīgās lotes pirkuma maksas apmaksai.
   3. Pirms saskaņotā Vagonu nodošanas un pieņemšanas datuma Pārdevējs iesniedz Pircējam rēķinu par attiecīgās Vagonu lotes pirkuma maksas samaksu. Rēķinus Pārdevējs sagatavo elektroniski un nosūta no Pārdevēja e-pasta: \_\_\_\_\_\_\_\_\_\_\_\_cargo.rekini@ldz.lv uz Pircēja e-pastu: \_\_\_\_\_\_\_\_\_\_\_\_\_\_\_\_. Rēķini tiek uzskatīti par derīgiem bez paraksta.
   4. Pircējs rēķinu apmaksā ne vēlāk kā 2 (divas) darba dienas pirms noteiktā Vagonu nodošanas – pieņemšanas datuma.
   5. Vagonu īpašuma tiesības Pircējs iegūst ar Vagonu nodošanas – pieņemšanas akta abpusēju parakstīšanu.
   6. Par maksājumu termiņu neievērošanu Pārdevējs ir tiesīgs saņemt no Pircēja līgumsodu 0,01% apmērā no Līguma 3.1.punktā noteiktās pirkuma maksas par katru nokavēto dienu, bet ne vairāk kā 10% no visas pirkuma maksas summas.
   7. Par Vagonu pieņemšanas termiņa kavējumu Pārdevējam ir tiesības prasīt no Pircēja līgumsoda samaksu 0,01% dienā no visas pirkuma summas par katru kavējuma dienu, bet ne vairāk par 10% no visas pirkuma summas.
   8. Pircējs sedz visus izdevumus, kas saistīti ar Vagonu pārreģistrēšanu uz Pircēja vārda, to skaitā par pārreģistrēšanu kā privātā parka vagonus (ja nepieciešams), kā arī par Vagonu pārvadāšanu no nodošanas stacijas uz paredzēto gala staciju.
   9. Pārdevējs atgriež Pircējam – Latvijas Republikas nerezidentam – samaksāto pievienotās vērtības nodokli 3 (trīs) darba dienu laikā pēc Vagonu izvešanas no Latvijas Republikas teritorijas, ja Pircējs iesniedz Pārdevējam eksporta deklarāciju (ārpus ES nerezidentiem) un transportēšanas pavadzīmi (pārvadājuma līgums).
4. **Pušu saistības**
   1. Pircējam ir pienākums pēc Vagonu nodošanas – pieņemšanas akta(-u) parakstīšanas nekavējoties veikt īpašuma tiesību pārreģistrēšanu uz sava vārda saskaņā ar spēkā esošo privātvagonu reģistrēšanas un uzskaites kārtību, sedzot visas ar to saistītās izmaksas.
   2. Pircējs apņemas pieņemt Vagonus un parakstīt pieņemšanas un nodošanas aktu atbilstoši Līguma 2.2.-2.4.punktu nosacījumiem.

4.2. Ja Pircējs nepieņem Vagonus noteiktajā termiņā, Pircējs apņemas apmaksāt Pārdevēja izdevumus, kas saistītas ar Vagonu atrašanos uz publiskās lietošanas ceļiem. Šādu izdevumu apmaksai Pārdevējs izraksta rēķinu, kuram pievieno izdevumu apliecinošo dokumentu, un kuru Pircējs apmaksā 10 (desmit) dienu laikā.

1. **Pušu biznesa ētikas pamatprincipi un personas datu aizsardzība**
   1. Pircējs parakstot Līgumu, apliecina, ka ir iepazinies ar “Latvijas dzelzceļš” koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.
   2. Pircējam ir pienākums nekavējoties informēt VAS “Latvijas dzelzceļš” izmantojot ziņošanas iespējas koncerna mājas lapā www.ldz.lv, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet kļūst zināms, ka Pircējs ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība ar Pircēju likumā noteiktajā kārtībā un apjomā.
   3. Ja Pircēja rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, Pārdevēja vai jebkādu citu personu interesēs, Pircējam ir pienākums par to nekavējoties informēt “Latvijas dzelzceļš” koncerna valdošā uzņēmuma Krāpšanas novēršanas daļu, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
   4. Puses apliecina, ka tie ir informēti, ka Pušu iesniegtos personas datus, ja tas nepieciešams Līguma izpildei drīkst apstrādāt tikai Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
   5. Puses nodrošina Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
   6. Puses apņemas nodrošināt spēkā esošajiem tiesību aktiem atbilstošu aizsardzības līmeni Pušu iesniegtajiem personas datiem.
   7. Puses apņemas nenodot tālāk trešajām personām personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
   8. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Pušu atbildība, attiecīgajai Pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
   9. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
2. **Nepārvarama vara**
   1. Puses tiek atbrīvotas no atbildības par līgumsaistību nepienācīgu izpildi, ja tā radusies nepārvaramas varas rezultātā, kuru puses nevarēja un tiem nevajadzēja paredzēt un novērst.
   2. Nepārvarama vara Līguma izpratnē ir stihiskas nelaimes, karš, blokāde, u.tml. Par minēto apstākļu iestāšanos puses apņemas viens otru informēt ne vēlāk kā 5 (piecu) darba dienu laikā, kā arī nevilcinoties pieņemt lēmumu par turpmāko rīcību saistībā ar šī Līguma izpildi.
3. **Citi nosacījumi** 
   1. Visas pušu attiecības, kas izriet no Līguma vai ar to ir saistīti, kas nav noregulēti līdz Līguma izbeigšanos, tiek risināti saskaņā ar Līguma nosacījumiem. Visus strīdus jautājumus, kas saistīti ar Līguma nosacījumu izpildi, puses risina pārrunu ceļā un regulē ar rakstveida papildus vienošanos. Jebkurš strīds, nesaskaņa vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību, tiks izšķirts Latvijas Republikas tiesā, saskaņā ar spēkā esošo tiesību aktiem.
   2. Līgums stājās spēkā ar tā noslēgšanas dienu un darbojās līdz Līgumā noteikto Pušu saistību pilnīgai izpildei.
   3. Līgumu var izbeigt Pārdevējam un Pircējam par to rakstveidā vienojoties.
   4. Līguma papildinājumi un grozījumi noformējami rakstveidā un pievienojami Līgumam kā tā neatņemama sastāvdaļa.
   5. Informācija, kas saistīta ar pušu sadarbību vai kas par Pārdevēju ir nonākusi Pircēja rīcībā šī Līguma izpildes rezultātā, uzskatāma par Pārdevēja komercnoslēpumu, un tā bez iepriekšējas rakstiskas Pārdevēja piekrišanas nav izpaužama trešajām personām šī Līguma darbības laikā un pēc tam. Šis pienākums neattiecas uz (1) informāciju, kura ir publiski pieejama un (2) informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām. Saņemto Pārdevēja komercnoslēpumu saturošo informāciju Pircējs apņemas izmantot vienīgi šajā Līgumā norādītajam mērķim, ievērojot Pārdevēja komercintereses un šo konfidencialitātes pienākumu.
   6. Puses vienojas, ka jebkurš paziņojums, pieprasījums vai cita informācija saistībā ar šo Līgumu, tiks uzskatīta par iesniegtu:
      1. ja to iesniedz personīgi vai tos ir piegādājis kurjers – faktiskās piegādes dienā, ko apliecina otras puses apstiprinājums par dokumenta saņemšanu;
      2. ja tie ir nosūtīti ar ierakstītu sūtījumu uz otras puses adresi, kas norādīta Līguma rekvizītos – septītajā dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai;
      3. ja nosūtīti pa faksu uz otras puses faksa numuru, kas norādīts līguma rekvizītos, un ir faksa aparāta apstiprinājums par sūtījuma piegādāšanu – tajā dienā, kad tie ir nosūtīti;
      4. ja nosūtīti pa e-pastu uz otras puses e-pasta adresi, kas norādīta līguma rekvizītos – dienā, kad otra puse ir apstiprinājusi saņemšanu ar atbildes e-pastu.
   7. Līguma grozījumi un papildinājumi ir pieļaujami tikai pēc pušu vienošanās, kas noformējama rakstiski ar papildus vienošanos, kuru paraksta abu Pušu pilnvarotie pārstāvji.
   8. Līgums sastādīts uz \_\_\_ (\_\_\_\_\_) lapām, divos vienādos eksemplāros, katrai pusei pa vienam eksemplāram.
   9. Līgumam ir trīs pielikumi ar Vagonu sarakstu (saraksts tiks izveidots atbilstoši Noteikumu 1,pielikumam un izsoles rezultātiem)
4. **Pušu rekvizīti un paraksti**

|  |  |
| --- | --- |
| **Pārdevējs:**  SIA “LDZ CARGO”  Vienotais reģistrācijas: Nr.40003788421  Dzirnavu iela 147 k-1, Rīga, LV-1050, Latvija  AS Luminor Bank  Konts: Nr. LV08RIKO00000829998544  SWIFT kods: RIKOLV2X.  Saziņas līdzekļi: tālr.\_\_\_\_\_\_\_\_\_\_\_\_; fakss \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_  S.Berga \_\_\_\_\_\_\_\_\_\_\_\_\_\_\_\_\_\_ | **Pircējs:**  Nosaukums / vārds un uzvārds  Reģistrācijas nr./ personas kods  Juridiskā adrese / deklarētā adrese  Banka  Konta numurs  SWIFT kods  Saziņas līdzekļi: tālr.\_\_\_\_\_\_\_\_\_\_\_\_; fakss \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_  /……./\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Noteikumu 3. pielikums;**

**Līguma 1.pielikums**

**Vagonu saraksts**

**1.lote**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr.p/k** | **Vagona numurs** | **INV-PRIV** | **Modelis** | **Ražotāja kods** | **Uzbūves datums** | **pēdējā kapitālā remonta datums** | **pēdējā depo remonta datums** | **Tara, t** | **Kravnesība, t** |
| 1 | 72072705 | inv | 15-Ц863-80 | 143 | 01.01.1965 | 27.11.2013 | 11.02.2018 | 24,40 | 60,00 |
| 2 | 72119027 | priv | 15-Ц863-80 | 143 | 01.01.1971 | 02.11.2013 | 15.05.2020 | 24,40 | 60,00 |
| 3 | 72119076 | inv | 15-Ц863-80 | 143 | 01.02.1971 | 11.12.2012 | 25.03.2019 | 24,40 | 60,00 |
| 4 | 72120504 | priv | 15-Ц863-80 | 143 | 01.11.1969 | 30.06.2013 | 05.10.2019 | 24,40 | 60,00 |
| 5 | 72121726 | inv | 15-Ц863-80 | 143 | 01.03.1971 | 30.06.2013 | 11.02.2018 | 24,40 | 60,00 |
| 6 | 72122401 | inv | 15-Ц863-80 | 143 | 01.01.1971 | 24.04.2013 | 20.03.2019 | 24,40 | 60,00 |
| 7 | 72122427 | inv | 15-Ц863-80 | 143 | 01.07.1969 | 26.11.2012 | 08.02.2019 | 24,40 | 60,00 |
| 8 | 72122658 | inv | 15-Ц863-80 | 143 | 01.02.1970 | 30.06.2013 | 02.03.2018 | 24,40 | 60,00 |
| 9 | 72124324 | inv | 15-Ц863-80 | 143 | 01.04.1970 | 06.09.2013 | 21.09.2019 | 24,40 | 60,00 |
| 10 | 72125941 | inv | 15-Ц863-80 | 143 | 01.07.1969 | 28.04.2013 | 27.03.2019 | 24,40 | 60,00 |
| 11 | 72125966 | inv | 15-Ц863-80 | 143 | 01.10.1970 | 11.10.2013 | 14.12.2019 | 24,40 | 60,00 |
| 12 | 72128960 | inv | 15-Ц863-80 | 143 | 01.01.1971 | 10.12.2013 | 22.02.2018 | 24,40 | 60,00 |
| 13 | 72129018 | inv | 15-Ц863-80 | 143 | 01.06.1968 | 28.03.2013 | 27.03.2019 | 24,40 | 60,00 |
| 14 | 72129372 | inv | 15-Ц863-80 | 143 | 01.08.1968 | 09.12.2012 | 21.02.2019 | 24,40 | 60,00 |
| 15 | 72129703 | inv | 15-Ц863-80 | 143 | 01.12.1968 | 16.06.2013 | 21.03.2018 | 24,40 | 60,00 |
| 16 | 72130131 | inv | 15-Ц863-80 | 143 | 01.01.1968 | 20.09.2013 | 09.02.2018 | 24,40 | 60,00 |
| 17 | 72132608 | inv | 15-Ц863-80 | 143 | 01.01.1970 | 27.08.2013 | 18.01.2018 | 24,40 | 60,00 |
| 18 | 72133911 | priv | 15-Ц863-80 | 143 | 01.08.1967 | 15.03.2005 | 29.06.2019 | 24,40 | 60,00 |
| 19 | 72134026 | inv | 15-Ц863-80 | 143 | 01.05.1968 | 25.08.2013 | 13.02.2018 | 24,40 | 60,00 |
| 20 | 72146533 | inv | 15-Ц863-80 | 143 | 01.05.1965 | 15.10.2013 | 15.02.2018 | 24,40 | 60,00 |
| 21 | 73111338 | priv | 15-1443-80 | 143 | 01.09.1971 | 22.10.2013 | 09.02.2018 | 24,40 | 60,00 |
| 22 | 73121550 | priv | 15-1443-80 | 143 | 01.07.1972 | 18.08.2013 | 15.07.2019 | 24,40 | 60,00 |

**1. lotes sākumcena 167882 EUR (viens simts sešdesmit septiņi tūkstoši astoņi simti astoņdesmit divi euro un 00 centi). Izsoles solis 5000 EUR.**

**2.lote**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr.p/k** | **Vagona numurs** | **INV-PRIV** | **Modelis** | **Ražotāja kods** | **Uzbūves datums** | **pēdējā kapitālā remonta datums** | **pēdējā depo remonta datums** | **Tara, t** | **Kravnesība, t** |
| 1 | 72117856 | inv | 15-Ц863-80 | 143 | 01.02.1971 | 13.10.2013 | 19.08.2019 | 24,40 | 60,00 |
| 2 | 72118722 | inv | 15-Ц863-80 | 143 | 15.06.1971 | 28.03.2013 | 17.03.2019 | 24,40 | 60,00 |
| 3 | 72121288 | inv | 15-Ц863-80 | 143 | 01.02.1971 | 19.10.2005 | 09.07.2019 | 24,40 | 60,00 |
| 4 | 72123540 | inv | 15-Ц863-80 | 143 | 01.09.1970 | 13.12.2013 | 29.11.2019 | 24,40 | 60,00 |
| 5 | 72124043 | inv | 15-Ц863-80 | 143 | 01.12.1970 | 12.09.2013 | 07.02.2019 | 24,40 | 60,00 |
| 6 | 72124886 | inv | 15-Ц863-80 | 143 | 01.09.1970 | 08.10.2013 | 04.12.2019 | 24,40 | 60,00 |
| 7 | 72144306 | inv | 15-Ц863-80 | 143 | 01.01.1965 | 26.04.2013 | 05.02.2019 | 24,40 | 60,00 |
| 8 | 72145030 | inv | 15-Ц863-80 | 143 | 01.10.1965 | 25.04.2013 | 20.02.2018 | 24,40 | 60,00 |
| 9 | 72147242 | inv | 15-Ц863-80 | 143 | 01.08.1969 | 29.06.2013 | 23.01.2018 | 24,40 | 60,00 |
| 10 | 72157761 | inv | 15-Ц863-80 | 143 | 01.07.1972 | 24.03.2013 | 29.01.2019 | 24,40 | 60,00 |
| 11 | 72355027 | inv | 15-Ц863-80 | 143 | 01.12.1966 | 12.11.2013 | 27.10.2019 | 24,40 | 60,00 |
| 12 | 73111585 | priv | 15-1443-80 | 143 | 01.01.1974 | 04.09.2013 | 16.09.2019 | 24,40 | 60,00 |
| 13 | 73112021 | inv | 15-1443-80 | 143 | 01.07.1971 | 20.06.2013 | 24.11.2019 | 24,40 | 60,00 |
| 14 | 73112781 | priv | 15-1443-80 | 143 | 01.10.1972 | 12.01.2014 | 18.01.2018 | 24,40 | 60,00 |
| 15 | 73114753 | priv | 15-1443-80 | 143 | 01.10.1971 | 25.06.2013 | 20.01.2018 | 24,40 | 60,00 |
| 16 | 73115800 | priv | 15-1443-80 | 143 | 01.01.1972 | 21.08.2013 | 11.02.2018 | 24,40 | 60,00 |
| 17 | 73116683 | priv | 15-1443-80 | 143 | 01.07.1972 | 08.06.2013 | 17.03.2019 | 24,40 | 60,00 |
| 18 | 73116972 | priv | 15-1443-80 | 143 | 01.06.1972 | 15.10.2013 | 28.08.2019 | 24,40 | 60,00 |
| 19 | 74732843 | priv | 15-1443-80 | 143 | 01.01.1971 | 29.06.2013 | 23.01.2018 | 24,40 | 60,00 |

**2. lotes sākumcena 146133 EUR (viens simts četrdesmit seši tūkstoši viens simts trīsdesmit trīs euro un 00 centi). Izsoles solis 5000 EUR.**

**3.lote**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr.p/k** | **Vagona numurs** | **INV-PRIV** | **Modelis** | **Ražotāja kods** | **Uzbūves datums** | **pēdējā kapitālā remonta datums** | **pēdējā depo remonta datums** | **Tara, t** | **Kravnesība, t** |
| 1 | 72099534 | inv | 15-Ц863-80 | 143 | 01.01.1971 | 14.03.2013 | 20.02.2019 | 24,40 | 60,00 |
| 2 | 72120249 | priv | 15-Ц863-80 | 143 | 15.06.1969 | 21.03.2005 | 02.07.2019 | 24,40 | 60,00 |
| 3 | 72125552 | inv | 15-Ц863-80 | 143 | 01.11.1969 | 30.06.2013 | 08.02.2019 | 24,40 | 60,00 |
| 4 | 72126733 | inv | 15-Ц863-80 | 143 | 01.12.1970 | 28.06.2013 | 20.01.2018 | 24,40 | 60,00 |
| 5 | 72128770 | inv | 15-Ц863-80 | 143 | 01.04.1968 | 20.06.2013 | 19.01.2018 | 24,40 | 60,00 |
| 6 | 72133184 | inv | 15-Ц863-80 | 143 | 01.06.1971 | 30.06.2013 | 18.09.2019 | 24,40 | 60,00 |
| 7 | 72136617 | inv | 15-Ц863-80 | 143 | 01.12.1967 | 20.10.2013 | 24.01.2019 | 24,40 | 60,00 |
| 8 | 72151632 | inv | 15-Ц863-80 | 143 | 01.12.1966 | 16.09.2013 | 14.12.2019 | 24,40 | 60,00 |
| 9 | 72170814 | inv | 15-Ц863-80 | 143 | 15.06.1965 | 09.06.2013 | 16.03.2018 | 24,40 | 60,00 |
| 10 | 73113029 | inv | 15-1443-80 | 143 | 01.01.1972 | 28.06.2013 | 22.01.2018 | 24,40 | 60,00 |
| 11 | 73114720 | priv | 15-1443-80 | 143 | 01.12.1971 | 30.06.2013 | 23.07.2019 | 24,40 | 60,00 |
| 12 | 73115313 | priv | 15-1443-80 | 143 | 01.09.1971 | 22.08.2013 | 23.07.2019 | 24,40 | 60,00 |
| 13 | 73115370 | priv | 15-1443-80 | 143 | 01.03.1972 | 06.09.2013 | 20.07.2019 | 24,40 | 60,00 |
| 14 | 73115735 | priv | 15-1443-80 | 143 | 01.04.1972 | 17.11.2013 | 13.10.2019 | 24,40 | 60,00 |
| 15 | 73116618 | priv | 15-1443-80 | 143 | 01.04.1972 | 26.11.2013 | 29.10.2019 | 24,40 | 60,00 |
| 16 | 73117152 | priv | 15-1443-80 | 143 | 01.09.1972 | 28.06.2013 | 30.07.2019 | 24,40 | 60,00 |
| 17 | 73118713 | priv | 15-1443-80 | 143 | 01.05.1972 | 15.10.2013 | 06.03.2018 | 24,40 | 60,00 |
| 18 | 73138208 | priv | 15-1443-80 | 143 | 01.01.1972 | 28.11.2013 | 21.02.2019 | 24,40 | 60,00 |
| 19 | 73141772 | priv | 15-1443-80 | 143 | 01.01.1971 | 22.06.2013 | 24.03.2019 | 24,40 | 60,00 |
| 20 | 73389033 | inv | 15-1443-80 | 143 | 01.06.1972 | 22.06.2017 | 30.07.2019 | 24,40 | 60,00 |
| 21 | 74185422 | priv | 15-1443-80 | 143 | 01.01.1971 | 25.07.2013 | 25.07.2019 | 24,40 | 60,00 |
| 22 | 74750332 | priv | 15-1443-80 | 143 | 01.09.1971 | 20.08.2013 | 23.02.2018 | 24,40 | 60,00 |
| 23 | 74750548 | priv | 15-1443-80 | 143 | 01.12.1972 | 31.07.2013 | 27.07.2019 | 24,40 | 60,00 |

**3. lotes sākumcena 176657 EUR (viens simts septiņdesmit seši tūkstoši seši simti piecdesmit septiņi euro un 00 centi). Izsoles solis 5000 EUR.**

1. Atkarībā no iesniedzēja juridiskā statusa pielikumā ir jāpievieno pārējie Noteikumu 6.4.punktā norādītie dokumenti. [↑](#footnote-ref-1)